ועדת העבודה, הרווחה והבריאות, כנסת 18, פרוטוקול מספר 234, 2010-02-24 09:15

חיים כץ: בוקר טוב, יום רביעי, י' באדר התש"ע, ה-24 בפברואר 2010, אני מתכבד לפתוח את ישיבת ועדת העבודה, הרווחה והבריאות.

חיים כץ: הנושא שעל סדר היום הוא הצעת חוק הסדרת העיסוק במקצועות הבריאות, תיקון הרחבת החוק למקצועות קרמינולוגיה קלינית, פודיאטריה, פודיאטריה ניתוחית וכירופרקטיקה), התשס"ט-2008 של חברי הכנסת אריה אלדד, חיים אמסלם, אחמד טיבי, אברהם מיכאלי, יצחק וקנין, נסים זאב, דוד אזולאי ואלכס מילר.

חיים כץ: היועצת המשפטית.

חיים כץ: אחרי כל הדיונים, נעבור להצבעות על ההצעות כפי שתגדירי אותן.

ג'ודי וסרמן: אדוני, עיקר המחלוקת עכשיו נשארה בסעיף 12 שמתקן את סעיף 58(ג) והוא מדבר על משך הזמן, מי שעוסק במקצוע יהיה פטור ללא בחינה אם הוא הוכיח שהוא בעל ידע וניסיון במקצוע הבריאות.

ג'ודי וסרמן: אנחנו מדברים על מקצועות קיימים, אלה שכבר אושרו ושהם כבר קיימים בחוק.

חיים כץ: תקריאי את הסעיף.

ג'ודי וסרמן: אנחנו מדברים על סעיף (1א).

ג'ודי וסרמן: סעיף קטן (ב) אושר.

ג'ודי וסרמן: הנוסח כאן הוא לא לגמרי מדויק – ה-24 חודשים מתייחסים רק לאלה שבקבוצת הזמן שבין שלוש וחצי שנים לחמש שנים.

אור רוזנמן: 12.	תיקון סעיף 58     	בסעיף 58 לחוק העיקרי -     	(1א)	בסעיף קטן (ג) -     		(א)	במקום "חמש שנים" יבוא "שלוש שנים וחצי".

חיים אורון: הייתה גם הצעה לשלוש שנים.

אחמד טיבי: לחילופי חילופין.

חיים כץ: בסדר.

חיים כץ: אנחנו מצביעים על שלוש וחצי שנים?

חיים כץ: מי בעד שלוש וחצי שנים?

חיים כץ: בעד – 4     מי בעד שלוש שנים?

חיים כץ: בעד – 2

חיים אורון: אני מבקש לרשום הסתייגות למליאה.

אור רוזנמן: אדוני ביקש רביזיה.

חיים אורון: אתה הגשת רביזיה, אבל אני מדבר על הסתייגות למליאה.

אחמד טיבי: הגשתי בכתב הסתייגות בשמי ובשם חיים אורון לשנתיים ולחילופי חילופין לשלוש שנים.

אחמד טיבי: היו"ר חיים כץ:     	למליאה.

אחמד טיבי: לא, לכאן.

אחמד טיבי: תצביע.

אחמד טיבי: תפיל אותה והיא תעבור למליאה.

חיים כץ: הפלנו אותה.

אחמד טיבי: אתה הצבעת על שלוש וחצי שנים.

אחמד טיבי: אין הסתייגות של שלוש וחצי שנים.

חיים כץ: הצבעתי על שלוש שנים.

אחמד טיבי: אתה הצבעת על שלוש וחצי שנים.

ג'ודי וסרמן: הוא הצביע על מי בעד הגרסה של שלוש וחצי שנים וזו הגרסה שהיה לו רוב.

אחמד טיבי: זאת ההסתייגות שלי.

ג'ודי וסרמן: אתה מגיש הסתייגות, שלוש שנים, וחבר הכנסת אורון מצטרף אליך.

ג'ודי וסרמן: אתה רוצה הסתייגות נוספת לשנתיים.

אחמד טיבי: לא. שנתיים ולחילופי חילופין, שלוש שנים.

אחמד טיבי: זה מה שהגשתי לכם בכתב.

חיים אורון: בוא נלך על שלוש שנים.

אחמד טיבי: אתם עושים כאן מחטף.

חיים כץ: חבר הכנסת אחמד טיבי, אני מבקש להירגע.

חיים כץ: אל תצעק.

חיים כץ: אתה לא עושה עלינו רושם.

חיים כץ: אל תצעק.

חיים כץ: דבר נורמלי.

חיים כץ: שומעים אותך.

אחמד טיבי: מה זה?

אחמד טיבי: תצביע על ההסתייגות.

אחמד טיבי: אחרי חמישה חודשים חוטפים כאן הצבעה.

חיים כץ: בסך הכל כיבדנו את מה שרצית במליאה ואתה חזרת בך.

אחמד טיבי: חזרתי בי כי אתם עבדתם עלינו וזה לא כולל אף מחזור, בניגוד לסיכום.

חיים כץ: אתה הלכת לליצמן.

אחמד טיבי: על ההסתייגות מצביעים כאן, היא נופלת או מתקבלת.

אחמד טיבי: אם היא נופלת, היא עוברת למליאה.

אחמד טיבי: יש סדר חדש בכנסת?

אריה אלדד: אין סדר חדש.

אריה אלדד: הסכמת שההסתייגות שלך תהיה במליאה.

אחמד טיבי: מתי?

אחמד טיבי: מתי הסכמתי?

אריה אלדד: זה מה שנאמר לי אתמול.

ג'ודי וסרמן: הצבענו על שלוש שנים.

אחמד טיבי: למה לא מצביעים על ההסתייגות שלי?

אחמד טיבי: אני לא מבין את זה.

ג'ודי וסרמן: הצבענו על שלוש שנים.

חיים כץ: חבר הכנסת אורון, תסביר לו ששלוש שנים נפלו והוא יכול להסתייג על שנתיים.

חיים כץ: הוא צועק והוא לא מקשיב לעצמו.

חיים כץ: תסביר לו כי אולי לך הוא יקשיב.

חיים אורון: ברגע שהיה כאן רוב ברור לשלוש וחצי שנים,  כל התהליכים האחרים הופכים להסתייגויות.

אחמד טיבי: אבל מצביעים על ההסתייגות כאן.

ג'ודי וסרמן: על שלוש שנים הצבענו.

אחמד טיבי: כמה זמן אתה חבר כנסת?

אחמד טיבי: מצביעים על הסתייגות כאן, מפילים אותה והיא עוברת למליאה.

אחמד טיבי: זה ההליך.

אחמד טיבי: אתם הצבעתם על שלוש וחצי שנים ולא על שלוש שנים.

אריה אלדד: כי זאת הייתה האופציה.

אחמד טיבי: אדוני, אין הסתייגות על שלוש וחצי שנים אלא יש הסתייגות רק על שלוש שנים.

חיים כץ: לשנתיים.

אחמד טיבי: שנתיים זה לחילופי חילופין, בכתב.

חיים כץ: אבל הצבענו על שלוש שנים וזה נפל.

אחמד טיבי: לא הצבעת על שלוש שנים.

אחמד טיבי: אמרת מי בעד שלוש וחצי שנים.

חיים כץ: אמרתי מי בעד שלוש שנים.

חיים כץ: תראה את הפרוטוקול.

חיים כץ: הוא מוקלט.

אחמד טיבי: לגבי שלוש וחצי שנים, הצביעו ארבעה בעד ושלוש נגד.

קריאה: לא נכון.

אחמד טיבי: מה זה לא נכון?

חיים כץ: נלך לפרוטוקול.

אחמד טיבי: אני מדבר על ההליך.

חיים אורון: תצביע ונגמר.

חיים אורון: חבל על הזמן.

חיים כץ: בסדר.

חיים כץ: מה אתה מבקש?

אחמד טיבי: להצביע על ההסתייגות.

חיים כץ: בסדר.

חיים כץ: תקריא אותה.

אחמד טיבי: שלוש שנים.

אור רוזנמן: אנחנו נצביע על כל הסתייגות באופן נפרד.

אור רוזנמן: בסעיף 12 שקראנו.

אור רוזנמן: (1א)	בסעיף קטן (ג) -	     		(א)	במקום "חמש שנים" יבוא "שלוש שנים".

אור רוזנמן: אנחנו מצביעים כרגע על שלוש שנים.

חיים כץ: מי נגד שלוש שנים?

חיים אורון: תצביע מי בעד.

חיים כץ: מי בעד שלוש שנים?

חיים כץ: בעד – 4     ההסתייגות נפלה

רחל אדטו: אני לא מבינה על מה אנחנו מדברים.

רחל אדטו: עכשיו אנחנו מדברים על מה שדיברנו אתמול.

אריה אלדד: מעלים הסתייגות למליאה.

אחמד טיבי: חברת הכנסת אדטו הפכה את עמדתה בזה הרגע.

אחמד טיבי: את ביקשת הסתייגות על אפס.

אריה אלדד: אתה צועק, אבל אתה עושה דברים בניגוד להסכמים.

אריה אלדד: פעם שלישית אתה עושה דברים בניגוד להסכמים.

אריה אלדד: שוב אתה מעלה דברים בניגוד להסכמים.

אחמד טיבי: אני ביקשתי לבטל את הרביזיה.

חיים כץ: חבר הכנסת אחמד טיבי, ההסתייגות שלך של שלוש השנים נפלה.

חיים כץ: אתה רוצה להעלות לשנתיים?

אחמד טיבי: כן.

חיים כץ: מי בעד ההסתייגות שיהיו שנתיים?

אחמד טיבי: ההסתייגות לגבי שלוש השנים עוברת למליאה.

ג'ודי וסרמן: כן.

אחמד טיבי: היא נפלה בגלל חברת הכנסת רחל אדטו.

חיים כץ: מי בעד ההסתייגות של שנתיים?

חיים כץ: בעד – אין     נגד –  4

חיים כץ: ההסתייגות תעלה למליאה.

חיים כץ: אין רביזיה.

חיים אורון: כבר הייתה רביזיה.

ג'ודי וסרמן: היו שתי הסתייגויות שנדחו, שלוש שנים ושנתיים.

רחל אדטו: סיכמנו על שלוש וחצי שנים.

חיים כץ: נכון.

חיים כץ: זה אושר.

רחל אדטו: אמרנו שזה יעלה למליאה.

חיים כץ: יעלה למליאה.

אחמד טיבי: אדוני, הערה מהותית.

אחמד טיבי: לגבי סוג הבחינה, יש שתי אופציות שהועלו בסיכום ההוא שאתה הצגת אותו, או בחינה בכתב או בחינה מעשית בעל פה.

אחמד טיבי: האם הסיכום הזה עומד?

חיים כץ: כן, עומד.

אחמד טיבי: אני אומר לך שמשרד הבריאות אומר שיש קשיים ולא בטוח שתהיה בחינה מעשית.

חיים כץ: זה משהו אחר.

חיים כץ: אנחנו נעמוד מול משרד הבריאות.

אריה אלדד: זה לא בחוק.

רחל אדטו: אני רוצה רביזיה.

חיים כץ: אין יותר רביזיה.

אריה אלדד: סוג הבחינה הוא לא בחוק וגם קודם הוא לא היה בחוק.

אריה אלדד: אם למשרד הבריאות – ואני תומך בבחינה מעשית – יש קושי בבחינה בכתב או בבחינה בעל פה, הוא יכול לבוא ולבקש לדחות בעוד חצי שנה ואנחנו כנראה נאשר את זה, ואז, כאשר יהיה לו זמן, הוא יכין את הבחינה המעשית בכתב או בעל פה, איך שהוא ירצה.

אריה אלדד: אין לנו חילוקי דעות על אופי הבחינה.

אריה אלדד: אנחנו תומכים בבחינה בעל פה.

רחל אדטו: למה אני לא יכולה לבקש רביזיה?

חיים כץ: אלה הכללים בכנסת.

חיים אורון: בישיבה ב-15 בדצמבר נאמר בטון שקט שמשרד הבריאות יביא תקנות לבחינות הללו אבל עד היום הוא לא הביא אותן.

אור רוזנמן: יש תקנות לבחינות הללו בכתב ומשרד הבריאות התחייב להביא.

חיים כץ: יש תאריכים.

חיים אורון: השאלה אם התקנות אושרו בוועדה.

אור רוזנמן: אושרו.

חיים אורון: כל התקנות אושרו?

אור רוזנמן: התקנות אושרו.

אור רוזנמן: משרד הבריאות התחייב להביא תקנות על מנת לעשות בחינה בעל פה.

חיים אורון: הבחינה היא באפריל ואנחנו נמצאים כבר בסוף פברואר.

וילמה מאור: אנחנו לא אישרנו את החוק.

וילמה מאור: לא אישרנו את הבחינה בעל פה.

חיים אורון: אני רוצה להיות מעשי.

חיים אורון: אני לא רוצה להמשיך לריב.

חיים אורון: האנשים שכותבים מכתבים אומרים שהם קיבלו תאריך בחינה באפריל.

חיים אורון: יש המון אי בהירות לגבי הבחינה הזאת, כמה חומר, איזה חומר, הם אומרים שמעמיסים עליהם חומר שנמצא רק בספריות של חלק מבתי הספר והוא ישן.

חיים אורון: אנחנו אמרנו שאת השאלות הללו נוכל לתת עליהן תשובה  כאשר נראה את התקנות ואז אולי לקבל ממשרד הבריאות התחייבויות לא להקשות סתם על משהו שהוא משותף לכולם.

חיים אורון: חברים, אני מדבר עכשיו במישור אחר.

חיים אורון: אני חושב שצריך להביא אותן לכאן כי אפריל מגיע בשבוע הבא.

חיים אורון: אדם שמתכונן לבחינות צריך לדעת מה הן התקנות, כולל שיהיה ברור בעל פה ובכתב מה יש בתוכן.

חיים כץ: אנחנו חושבים שאתה צודק.

חיים אורון: אז תקיימו על זה ישיבה.

חיים כץ: יחד עם זאת, אנחנו נעבור לסעיף ט' ונסיים את החוק הזה כדי שיוכל לעלות למליאה.

ג'ודי וסרמן: סעיף ט' מדבר על מקצוע חדש, קרימינולוגיה קלינית, שגם בו הוצע לקצר את התקופה מחמש שנים לשלוש וחצי שנים.

ג'ודי וסרמן: זה מה שאושר בנוסח הקודם ואני מבינה שגם עליו יש הסתייגויות.

אור רוזנמן: (ט)	מי שעסק בקרימינולוגיה קלינית בישראל, בהיקף ניכר, במשך שלוש שנים וחצי לפחות ערב יום התחילה, והוכיח ידע וניסיון בקרימינולוגיה קלינית להנחת דעתו של המנהל, זכאי לקבל תעודה בקרימינולוגיה קלינית לפי חוק זה, אם הוא בעל תואר אקדמי שני בקרימינולוגיה קלינית ומתקיימים בו כל התנאים הקבועים בסעיף 8, למעט התנאים שנקבעו לפי סעיף 8(3), ובלבד שהגיש בקשה שלכך בתוך 12 חודשים מיום התחילה.

חיים כץ: מי בעד?

חיים כץ: בעד – 4     סעיף (ט) – אושר

ג'ודי וסרמן: עכשיו אנחנו צריכים לציין כמה תיקונים טכניים.

רחל אדטו: בקרימינולוגיה קלינית לא יכולים להצביע עכשיו על שלוש שנים.

חיים כץ: תגישי הסתייגות.

רחל אדטו: אני מגישה.

חיים כץ: בסדר.

חיים כץ: נעבור לתיקונים הטכניים ונעלה את זה למליאה.

אור רוזנמן: יש לנו כמה תיקונים טכניים שהם לשם הבהרה אבל אין בהם שינוי מהותי ולכן אני אקריא אותם במהירות.

אור רוזנמן: בעמוד 4, בסעיף קטן (יא).

אור רוזנמן: "מי שהוא בעל תואר אקדמי ראשון, החל את לימודיו לקראת תואר אקדמי שני בקרימינולוגיה קלינית לפני יום התחילה וסיים את הלימודים בתואר שני עד תום ארבע שנים מיום התחילה, זכאי לקבל תעודה בקרימינולוגיה קלינית אם מתקיימים בו כל התנאים הקבועים בסעיף 8 למעט התנאי האמור בפרט 5(1) שבתוספת הראשונה ובלבד שהגיש בקשה לכך בתוך 12 חודשים מיום סיום הלימודים לתואר השני.

אור רוזנמן: מי שמתקיימים לגביו התנאים האמורים בסעיף קטן זה, זכאי לקבל גם תעודה זמנית לפי הוראות סעיף קטן (י) אם מתקיימים לגביו התנאים כאמור באותו סעיף קטן".

ג'ודי וסרמן: גם בסעיף קטן (יד) יש תיקון.

אור רוזנמן: סעיף קטן (יד):     	"מי שהוכיח להנחת דעתו של המנהל כי עסק  בפודיאטריה בישראל ערב יום התחילה, ומתקיימים בו כל התנאים הקבועים בסעיף 8, למעט התנאים האמורים בפרט 6(3) ו-(4) שבתוספת הראשונה, זכאי לקבל תעודה זמנית בפודיאטריה, שתוקפה יוגבל לתקופות שיורה המנהל ושלא יעלו סך הכל על 36 חודשים מיום התחילה (בסעיף קטן זה – תעודה זמנית).

אור רוזנמן: המנהל רשאי להגביל תעודה זמנית בכל תנאי הדרוש, לדעתו, כדי להבטויח את בריאות הציבור, לרבות איסור עיסוק בפעולות ייחודיות או בפעולות מסוימות שקבע, בהתחשב, בין השאר, בהשכלתו ובניסיונו המקצועי של המבקש.

אור רוזנמן: מי שניתנה לו תעודה זמנית, יראו אותו כבעל תעודה במקצוע בריאות, כל עוד התעודה הזמנית עומדת בתוקפה, ובכפוף לתנאים שנקבעו בה.

אור רוזנמן: אין בהוראות סעיף קטן זה כדי לגרוע מהוראות סעיף קטן (יג)".

אור רוזנמן: סעיף קטן (כ):     	"מי שהוכיח להנחת דעתו של המנהל כי עסק בכירופרקטיקה בישראל ערב יום התחילה, ומתקיימים בו כל התנאים הקבועים בסעיף 8, למעט התנאים הקבועים בפרט 8(5) ו-(6) שבתוספת הראשונה, זכאי לקבל תעודה זמנית בכירופרקטיקה, שתוקפה יוגבל ל-12 חודשים מיום התחילה (בסעיף קטן זה – תעודה זמנית).

אור רוזנמן: השר רשאי להאריך, בצו, את התקופה האמורה בסעיף קטן זה בשנה אחת נוספת.

אור רוזנמן: המנהל רשאי להגביל תעודה זמנית בכל תנאי הדרוש, לדעתו, כדי להבטיח את בריאות הציבור, לרבות איסור עיסוק בפעולות ייחודיות או בפעולות מסוימות שקבע, בהתחשב, בין השאר, בהשכלתו ובניסיונו המקצועי של המבקש.

אור רוזנמן: מי שניתנה לו תעודה זמנית, יראו אותו כבעל תעודה במקצוע בריאות, כל עוד התעודה הזמנית עומדת בתוקפה, ובכפוף לתנאים שנקבעו בה.

אור רוזנמן: אין בהוראות סעיף קטן זה כדי לגרוע מהוראות סעיף קטן (י)".

ג'ודי וסרמן: התוספת, בעמוד 9. בסעיף 6(3)(ב) לתוספת, בסופו אנחנו אומרים: "כאמור בפסקת משנה (א)".

ג'ודי וסרמן: שוב, זה תיקון טכני לגמרי.

ג'ודי וסרמן: בסעיף 7(5)(ב) לתוספת, בעמוד 11, אנחנו מוסיפים "כאמור בפסקה (2)".

ג'ודי וסרמן: בסעיף התחילה, התיקון לסעיף 57 כבר אושר וחוקק, אנחנו בעצם מתקנים את הוראות התחילה בהתאם.

ג'ודי וסרמן: אלה תיקוני נוסח.

חיים כץ: מי בעד הסעיפים כפי שהוקראו עם התיקונים הטכניים?

חיים כץ: בעד – 5

חיים כץ: תודה.

חיים כץ: לשמחתנו החוק עבר הכנה לקריאה שנייה ושלישית עם הסתייגויות.

חיים כץ: הוא יעלה למליאה עם ההסתייגויות ואני מקווה שיעבור במליאה.

אריה אלדד: תרשמו לי הסתייגות דיבור.

חיים כץ: תודה רבה.

חיים כץ: הישיבה נעולה.